《和鲜于子骏游沙溪洞》
宋代·冯山

放辔深穷物外天，少偿游恨十馀年。诸仙羽化曾由此，千载岩馀尚宛然。

门转青溪空水石，室存丹灶养云烟。冰骸坐久虽清澈，独有区中世俗缘。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退馀二十年。后范祖禹荐于朝，官终祠部郎中。有《春秋通解》、《冯安岳集》。